Az 1917-es októberi orosz forradalmat követően a labdarúgóélet újjáéledt a városban. "Gaszlo" név alatt 1920-ban új csapat alakult, Lenin személyes indíttatására pedig stadiont kezdtek építeni, melyet 1922-ben adtak át. A luganszki vasúti munkások 1923-ban alapítottak csapatot "Metalliszt" néven, mely főként a "Gaszlo" játékosbázisára épült. 1924-ben nevezett a régió bajnokságára, és lejátszotta első hivatalos labdarúgó-mérkőzéseit is.